Pokistonda ko‘mir shaxtasi qulashi oqibatida halok bo‘lganlar soni 18 nafarga yetdi

5-may kuni Pokistonning Kvetta shahridagi ko‘mir shaxtasi qulashi oqibatida eng kamida 16 kishi halok bo‘ldi, yana ikki kishi esa qo‘shni shaxtada gaz portlashi oqibatida vafot etdi, deb xabar beradi “Korrespondent.net”.

Ko‘mir shaxtasida gaz portlashi 16 nafar konchining tashqariga chiqish yo‘llarini yopib qo‘ygan. Keyinroq qutqaruv operatsiyasi natijasida ularning jasadi topilgan.
Shu kunning o‘zidayoq qo‘shni shaxtadagi gaz portlash oqibatida ikki kishi halok bo‘lgan.
Ikki portlash oqibatida to‘qqiz kishi jarohatlangan.
Avvalroq falokat oqibatida olti kishi halok bo‘lgani haqida xabar berilgan edi.